### Resume

På Baggrund af byrådets beslutning d. 25. maj 2022 pågår skitseprojektering af krydset [adresse]. Herudover er der blevet lavet visualiseringer af fremtidig placering af pølsebod.

### Sagsfremstilling

Byrådet har på mødet d. 25. maj 2022 godkendt en anlægsbevilling med rådighedsbeløb på 0,35 mio. kr. til skitseprojektering af krydset Sara Eriksen.

Ændringen af krydset [adresse], skal optimere trafikafviklingen på Vejfirkanten, så der skabes en bedre udnyttelse af signalanlægget. Opgraderingen er samtidig en del af, at sikre en højere kapacitet på strækningen [adresse] og [adresse]. Således kan trafikken i højere grad afvikles her end indenfor Vejfirkanten.

På formandsmødet d. 14. juni 2022, blev det besluttet at der skulle arbejdes videre med visualisering af projektet. Der er indledt dialog med berørte parter beliggende ved krydset.

I forbindelse med skitseprojekteringen er eksisterende forhold i og omkring krydset Sara Eriksen undersøgt. Det viser, at der skal fjernes 12 parkeringspladser for at projektet kan gennemføres, så trafikafviklingen bliver optimeret på Vejfirkanten (se bilag: Oversigtsplan Boulevarden-Vesterbrogade).

Det er fundet at p-pladserne i midterrabatten på [adresse] er problematiske i forhold til særligt trafiksikkerhed. Biler der bremser, svinger og bakker på kørebanerne op til krydsområdet kan skabe farlige situationer, ligesom krydsende fodgængere der skal til/fra p-pladserne på tværs af kørebanerne er uhensigtsmæssigt. Der er de seneste 10 år politiregistreret 4 uheld på strækningen hvoraf 3 kan være sket i relation til parkeringen (et uheld er direkte relaterbart til p-pladserne). Det vurderes på denne baggrund, at der er en øget ulykkesrisiko forbundet med p-pladserne, hvorfor det anbefales at disse nedlægges i midterarealet. Det bemærkes desuden at trafikken til p-pladserne også kan medvirke til forringet fremkommelighed for trafikken på vejfirkanten. Fjernes p-pladserne skabes der desuden plads til mere begrønning i gadebilledet, ligesom beslutningen vil være i tråd med kommunens ønske om at reducere gadeparkering og i stedet koncentrere parkering i større p-anlæg.

Reduktionen af p-pladser kan minimeres ved at etablere nye p-pladser i de eksisterende grønne arealer. Dette vil kunne give 8 p-pladser (se bilag: Oversigtsplan nye p-pladser Sara Eriksen)

Der er udarbejdet visualiseringer med pølsebodens placering. Der er udarbejdet 2 forslag, som viser pølsebodens placering med henholdsvis pølsebodens facade parallelt med [adresse] (se bilag: Cirkeline Sørensen parallelt med [adresse] og Oversigtsplan Boulevarden-Vesterbrogade) og pølsebodens facade vinkelret på [adresse]. Med den vinkelrette placering af pølseboden, er pølseboden placeret, hvor stien i dag ligger og stien skal derfor rykkes mod nord (se bilag: Cirkeline Sørensen vinkelret på [adresse] og Oversigtsplan med vinkelret placering af pølsebod). Bilag "Cirkeline Sørensen uden ændringer" viser hvordan pølseboden ligger placeret i dag.

### Klima og resiliensvurdering

Projektet skal forbedre trafikafviklingen på Vejfirkanten så Vejle midtby en gang i fremtiden kan friholdes for gennemkørende trafik til gavn for cykler, gående og udviklingen af bylivet.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender, at samtlige p-pladser i midterarealet på [adresse] mellem [adresse] og [adresse] nedlægges. |
| at | udvalget godkender, at p-pladserne reduceres med 12 p-pladser. |
| at | udvalget godkender, at en del at det grønne areal inddrages til p-pladser, således at der i alt redureres med 4 p-pladser. |
| at | udvalget godkender, at pølseboden placeres med facaden parallelt med [adresse]. |
| at | udvalget godkender, at pølseboden placeres med facaden vinkelret på [adresse], hvor stien i dag er placeret og stien rykkes mod nord. |

### Beslutning

1. at godkendt,

2. - 3. at udgår,

4. - 5.at udsat, idet udvalget ønsker en besigtigelse og at der arbejdes med alternative placeringer af pølseboden.